NORAKSTS

|  |  |
| --- | --- |
| 26.09.2019. | Nr.12/10 |

**zemes starpgabala vārpu IELĀ 30a, Jelgavā,**

**atsavināšana**

(ziņo: I.Škutāne)

Saņemts IK “Varkales” (reģistrācijas Nr.45101001946) iesniegums, kurā lūgts atsavināt Jelgavas pilsētas pašvaldībai piederošo zemesgabalu Vārpu ielā 30A, Jelgavā, kas piegul tam piederošajam nekustamajam īpašumam Pulkveža Brieža ielā 22A, Jelgavā.

Saskaņā ar Jelgavas pilsētas domes 2019.gada 20.jūnija lēmumu Nr.7/10 “Starpgabala statusa noteikšana zemes vienībām”, zemes vienībai ar kadastra apzīmējumu 09000050414 Vārpu ielā 30A, Jelgavā, ir noteikts starpgabala statuss.

Zemes vienība 183 m2 platībā ar kadastra apzīmējumu 09000050414 Vārpu ielā 30A, Jelgavā (turpmāk-Starpgabals), ir neapbūvēta, reģistrēta Jelgavas pilsētas zemesgrāmatas nodalījumā Nr.100000590861 ar kadastra Nr.09000050418 uz Jelgavas pilsētas pašvaldības vārda.

Starpgabals nav izmantojams patstāvīgi funkcionējošas apbūves veidošanai un ir pievienojams kādam no blakus esošiem zemes īpašumiem.

Publiskas personas mantas atsavināšanas likuma (turpmāk-Atsavināšanas likums) 4.panta ceturtās daļas 1.punktā noteikts, ka pašvaldības nekustamā īpašuma atsavināšanu var ierosināt zemes īpašnieks, ja viņš vēlas nopirkt zemes starpgabalu, kas piegul viņa zemei.

Atsavināšanas likuma 3.panta pirmās daļas 1.punktā noteikts, ka pašvaldības nekustamo īpašumu var atsavināt, pārdodot to izsolē ar pretendentu atlasi, t.i. starp Starpgabalam piegulošo zemesgabalu īpašniekiem, kuriem ir iespējama piekļūšana Starpgabalam.

Atsavināmais Starpgabals piegul zemesgabaliem:

1. Pulkveža Brieža ielā 22A, Jelgavā, kadastra apzīmējums 09000050388, reģistrēts Jelgavas pilsētas zemesgrāmatas nodalījumā Nr.100000172210 ar kadastra numuru 09000050388;
2. Pulkveža Brieža ielā 24, Jelgavā, kadastra apzīmējums 09000050051, reģistrēts Jelgavas pilsētas zemesgrāmatas nodalījumā Nr.100000088796 ar kadastra numuru 09000050051;
3. Pulkveža Brieža ielā 26, Jelgavā, kadastra apzīmējums 09000050050, reģistrēts Jelgavas pilsētas zemesgrāmatas nodalījumā Nr.100000133728 ar kadastra numuru 09000050050;
4. Vārpu ielā 28A, Jelgavā, kadastra apzīmējums 09000050246, reģistrēts Jelgavas pilsētas zemesgrāmatas nodalījumā Nr.6922 ar kadastra numuru 09000050246.

Atsavināšanas likuma 8.pantā noteikts, ka atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

2019.gada 12.augustā nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas Kompetences sertifikāts nekustamā īpašuma vērtēšanai Nr.88, derīgs līdz 2020.gada 22.jūnijam), novērtējis Starpgabalu un noteicis tā vērtību 700 *euro*.

Valsts zemes dienesta Nekustamā īpašuma Valsts kadastra informācijas sistēmā Starpgabala kadastrālā vērtība noteikta 1132 *euro*.

Atsavināšanas likuma 36.panta trešā daļa noteic, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem.

2019.gada 28.augustā Jelgavas pilsētas pašvaldības īpašuma atsavināšanas komisija pieņēma lēmumu atsavināt Starpgabalu, pārdodot to mutiskā izsolē ar augšupejošu soli un pretendentu atlasi un noteica tā nosacīto cenu 1700 *euro*, izsoles soli 100 *euro*, nodrošinājumu 170 *euro*, reģistrācijas maksu 50*euro* un nomaksas termiņu – 5 gadus.

Saskaņā ar likuma “Par pašvaldībām” 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 1.punktu, 4.panta ceturtās daļas 1.punktu, 5.panta sesto daļu, 8.pantu, 36.panta trešo daļu, 44.panta astotās daļas 1.punktu, Jelgavas pilsētas pašvaldības īpašuma atsavināšanas komisijas 2019.gada 28.augusta lēmumu Nr.8/4 “Zemes starpgabala Vārpu ielā 30A, Jelgavā, atsavināšana”, IK “Varkales” iesniegumu,

**JELGAVAS PILSĒTAS DOME NOLEMJ:**

1. Atsavināt Jelgavas pilsētas pašvaldībai piederošo zemes starpgabalu Vārpu ielā 30A, Jelgavā (kadastra numurs 09000050418, kadastra apzīmējums 09000050414, platība 183 m2), pārdodot to mutiskā izsolē ar augšupejošu soli un pretendentu atlasi.
2. Noteikt zemes starpgabala Vārpu ielā 30A, Jelgavā, pārdošanas nosacīto cenu (izsoles sākumcenu) 1700 *euro*, izsoles soli 100 *euro*, nodrošinājumu 170 *euro*, reģistrācijas maksu 50*euro*, nomaksas termiņu – piecus gadus.
3. Apstiprināt zemes starpgabala Vārpu ielā 30A, Jelgavā, izsoles noteikumus (pielikumā).
4. Jelgavas pilsētas domes Izsoles komisijai rīkot zemes starpgabala Vārpu ielā 30A, Jelgavā, izsoli normatīvajos aktos noteiktajā kārtībā.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 26.septembrī